Public procurement notice: Contract Notice
Published: 2018-03-13
Buyer: Slovenské národné divadlo
Country: SK
Contract type: Supplies
Procedure: Competitive procedure with negotiation
CPV classification: 42961000 | 51100000 | 71321000: Heating and ventilation design services | 71632000 | 72212000: Platform-specific software programming services
Estimated value: 1300000 EUR
Submission deadline: 2018-04-12
Award criteria: The most economic tender

Technical requirements: Ide o výmenu riadiaceho systému scénických zariadení v sále Opery a Baletu SND - v rámci dolných scénických zariadení a horných scénických zariadení. Dolné scénické zariadenia: výmena riadiacich systémov dolných scénických zariadení, t.j. náhrada aktuálnych rozvádzačov DC a ES1 systému VTB2000, 112RM2.1 až 112RM2.3, ktoré napájajú riadiaci systém VTB2000. Horné scénické zariadenia: výmena riadiaceho systému horných scénických zariadení t.j. náhrada aktuálnych rozvádzačov ES2 až ES6 systému VTB2000 čiže osových regulátorov za nové. Zákazka "Modernizácia riadiaceho systému scénického zariadenia" spočíva v zhotovení diela, ktorého súčasťou je dodanie tovaru, ako aj poskytovanie súvisiacich služieb, t. j. spracovanie projektovej dokumentácie, demontáž pôvodných zariadení a ich likvidácia, inštalácia nových zariadení, programovanie aplikačného softvéru, technické skúšky vrátane zaškolenia pracovníkov, ako aj poskytovanie záručného servisu. Minimálne požiadavky na predmet zákazky sú uvedené v súťažných podkladoch - v časti B.1 Základný opis a minimálne požiadavky na predmet zákazky.
Výmena riadiacich systémov dolných scénických zariadení, t.j. náhrada aktuálnych rozvádzačov DC a ES1 systému VTB2000, 112RM2.1 až 112RM2.3, napájajúcich riadiaci systém VTB2000. Náhrada rozvádzačov 112RM3.1 a 112RM3.2 ovládajúcich stoly orchestriska, 112RM4.1 až 112RM4.4 ovládajúcich bočné nájazdové vozy a sejf prospektov, teraz ovládané nezávislým systémom PLC OMRON. Pri primárnych a sekundárnych stoloch javiska dôjde k náhrade proporcionálnych ventilov a k náhrade absolútnych SSI snímačov a k pridaniu osových regulátorov, pri stoloch orchestriska bude ešte nutné okrem pridania 2ks proporcionálnych ventilov a 2ks absolútnych SSI snímačov a osových regulátorov upraviť hydraulický okruh pre ich ovládanie. V prípade bočných nájazdových vozov je nutné ich riadenie začleniť do navrhovaného systému riadenia dolných scénických zariadení, buď samotné pohony budú riadené frekvenčnými meničmi spolu s osovými regulátormi a aktuálne snímače polohy treba nahradiť inkrementálnymi a absolútnymi SSI snímačmi polohy alebo budú nahradené novým riešením bočných nájazdových vozov. U sejfu prospektov treba doplniť inkrementálny a absolútny SSI snímač a riadenie bude pomocou frekvenčného meniča a osového regulátora. Pohony pojazdu a otáčania kazetovej točne a pohony vyrovnávacích stolov rozvádzače R1 a R2 musia byť začlenené do riadiaceho systému. Súčasné PLC a distribuované periférie Telemecanique umiestnené v nenahradzovaných rozvádzačoch budú vymenené za nové, vyrábané v súčasnej dobe. Systém napájania dolných scénických zariadení ostáva nezmenený.
Výmena riadiaceho systému horných scénických zariadení t.j. náhrada aktuálnych rozvádzačov ES2 až ES6 systému VTB2000, čiže osových regulátorov za nové. Úprava rozvádzačov ovládania jednotlivých pohonov horných scénických zariadení (122RM1.2 až 122RM1.11 a 122RM2.2 až 122RM2.45, 122RM3). Rozvádzače zostanú zachované, dôjde k ich prezbrojeniu (ističe, relé, stýkače, odpojovače) za nové prvky a v súvislosti s predpokladanou výmenou motorov bude prispôsobené ovládanie elektrických bŕzd (rozšírenie na 2 brzdy) a v rozvádzačoch, v ktorých sú frekvenčné meniče SEW Movitrac, dôjde taktiež k ich výmene za frekvenčné meniče s vektorovým riadením. Tak ako pri dolných scénických zariadeniach súčasné PLC a distribuované periférie Telemecanique, umiestnené v rozvádzačoch horných scénických zariadení, budú vymenené za nové, vyrábané v súčasnej dobe. Je nutné doplniť na všetkých dekoračných a bodových ťahoch hlavného javiska tlakové snímače (tenzometrické snímače) pre možnosť váženia bremien, resp. kulís. Ďalej dôjde k výmene elektromechanických pohonov horných scénických zariadení Siemens spoločne s brzdami Transporta za asynchrónne motory s dvojitými brzdami vrátane úpravy základových rámov. Systém napájania horných scénických zariadení ostáva nezmenený. Samotné ovládanie pohonov dolných scénických zariadení, ako aj horných scénických zariadení, bude z dvoch stacionárnych ovládacích pultov, umiestnených v kabíne strojníka jedného bezdrôtového mobilného ovládacieho pultu umiestneného na lávke kontraportála a bezdrôtového mobilného ovládacieho pultu pripojiteľného k jednému z dvoch vytvorených prípojných miest na javisku. Riadiaci systém dolných a horných scénických zariadení musí tvoriť ucelený systém riadený zo spomínaných pultov, aplikačný software bude zrealizovaný v podobnom duchu ako ovládanie riadiaceho systému VTB2000. V rámci ovládania horných scénických zariadení je nutné doplniť v aplikačnom softvéri možnosť váženia bremien, resp. kulís.
Predmetom zákazky bude zhotovenie Diela spočívajúce v dodaní tovaru i v poskytnutí služieb v súlade s konečnými požiadavkami verejného obstarávateľa v Rokovacom konaní so zverejnením. Súvisiacimi službami sú: spracovanie projektovej dokumentácie, demontáž pôvodných zariadení a ich likvidácia, inštalácia nových zariadení, programovanie aplikačného softvéru, technické skúšky vrátane zaškolenia pracovníkov verejného obstarávateľa (Objednávateľa), ako aj výkon servisu počas doby trvania záruky.
Záujemca s max. hodnotou tohto kritéria získava max. počet 60 hodnotiacich bodov. Ostatným záujemcom budú body pridelené úmerou. Počet bodov hodnoteného záujemcu = (hodnota kritéria hodnoteného záujemcu, t.j. súhrnná suma v EUR s DPH z referencií hodnoteného záujemcu/najvyššia súhrnná suma v EUR s DPH z predložených referencií záujemcov) x 60;
Počet predložených a platných referencií s cenou rovnakou alebo vyššou ako 200 000 EUR s DPH, pričom pri referencii s cenou v rozpätí od 200 000 do 450 000 EUR s DPH (vrátane) získa 1 bod; v rozpätí nad 450 000 do 700 000 EUR s DPH (vrátane) získa 2 body; v rozpätí nad 700 000 do 1 050 000 EUR s DPH (vrátane) získa 3 body; v rozpätí nad 1 050 000 do 1 400 000 EUR s DPH (vrátane) získa 4 body; v prípade ceny s hodnotou vyššou ako 1 400 000 EUR s DPH získa 5 bodov;
Záujemca s najvyššou hodnotou (súčet priradených bodov) tohto kritéria získava maximálny počet 40 hodnotiacich bodov. Ostatným záujemcom budú body pridelené úmerou podľa vzorca:
Počet bodov hodnoteného záujemcu = (súhrnný počet priradených bodov hodnoteného záujemcu/ najvyšší súhrnný počet priradených bodov z predložených referencií záujemcov) x 40;
Počet hodnotiacich bodov za obe kritériá sa bude počítať na 4 desatinné miesta pri dodržaní všeobecne platných pravidiel zaokrúhľovania. Poradie záujemcov bude zostavené podľa celkového súčtu získaných bodov za obe kritériá, zostupne od najvyššieho po najnižší súčet, pričom na prvom mieste sa umiestni záujemca s najvyšším súčtom získaných bodov. V prípade, ak viacero záujemcov získa rovnaký súčet bodov, na lepšom mieste sa umiestni záujemca s vyšším počtom získaných bodov za Kritérium č. 1. Prví traja umiestnení záujemcovia dostanú Výzvu na účasť v Rokovacom konaní so zverejnením.
1. Podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ZVO):
2. Záujemca musí spĺňať podmienky účasti týkajúce sa osobného postavenia podľa § 32 ods. 1 ZVO. Splnenie podmienok účasti podľa § 32 ods. 1 ZVO záujemca preukáže predložením originálov dokladov alebo ich úradne osvedčených kópií podľa § 32 ods. 2, písm. a) až f), resp. ods. 4 a 5 ZVO. Záujemca predloží výpis z registra trestov aj za právnickú osobu - záujemcu (od 1.7.2016 platí zákon č. 91/2016 Z. z. o trestnej zodpovednosti právnických osôb).
3. Ak má záujemca sídlo, miesto podnikania alebo pobyt mimo územia Slovenskej republiky, môže splnenie týchto podmienok preukázať podľa § 32 ods. 4 a ods. 5 ZVO.
4. Záujemca môže doklady preukazujúce splnenie podmienok účasti, týkajúce sa osobného postavenia, preukázať aj:
a) v súlade s § 39 ZVO Jednotným európskym dokumentom, alebo b) v súlade s § 152 ZVO informáciou, že je zapísaný v zozname hospodárskych subjektov vedenom Úradom pre verejné obstarávanie.
5. Záujemca, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa

Eligibility requirements: 1. Podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ZVO): 2. Záujemca musí spĺňať podmienky účasti týkajúce sa osobného postavenia podľa § 32 ods. 1 ZVO. Splnenie podmienok účasti podľa § 32 ods. 1 ZVO záujemca preukáže predložením originálov dokladov alebo ich úradne osvedčených kópií podľa § 32 ods. 2, písm. a) až f), resp. ods. 4 a 5 ZVO. Záujemca predloží výpis z registra trestov aj za právnickú osobu - záujemcu (od 1.7.2016 platí zákon č. 91/2016 Z. z. o trestnej zodpovednosti právnických osôb). 3. Ak má záujemca sídlo, miesto podnikania alebo pobyt mimo územia Slovenskej republiky, môže splnenie týchto podmienok preukázať podľa § 32 ods. 4 a ods. 5 ZVO. 4. Záujemca môže doklady preukazujúce splnenie podmienok účasti, týkajúce sa osobného postavenia, preukázať aj: a) v súlade s § 39 ZVO Jednotným európskym dokumentom, alebo b) v súlade s § 152 ZVO informáciou, že je zapísaný v zozname hospodárskych subjektov vedenom Úradom pre verejné obstarávanie. 5. Záujemca, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť. 6. Ak záujemca nepredloží doklady preukazujúce splnenie podmienok účasti, týkajúcich sa osobného postavenia, verejný obstarávateľ v súlade s § 152 ods. 4 ZVO overí zapísanie hospodárskeho subjektu v zozname hospodárskych subjektov. Odôvodnenie primeranosti podmienky účasti: Podmienky účasti, týkajúce sa osobného postavenia, vyplývajú z § 32 a § 38 ods. 1 ZVO. Tieto ustanovenia sú taxatívne, a preto ich musel verejný obstarávateľ v plnom rozsahu aplikovať.

Award value: 1300000